АМАЛИЯ ИГЛЕСИАС

ЛАЗАР СИ ИЗТРЪСКВА КОПРИВИТЕ

Превод от испански: Рада Панчовска, —

chitanka.info

Това, което сянката на устните ми не казва,

се умисля около плътността им.

Съкровеност,

стихотворение,

пророчество на началото,

периферии или врати на хоризонт.

Когато ще сънувам,

вятърът обитава гробовете,

ерозира къщата на всички възрасти.

Паметта, навикнала на угарта си,

очаква зората на светлината,

за да помъти очите,

времето на светулката, която да изпише

смъртните ти погледи.

На хълма на глината, която ми връзва краката,

не разпознавам леглото на трупа и шипа,

дирята, накланянето й сред папратите,

следата, която описва

страха на годините.

Не разпознавам

думата, която расте по бреговете им,

гласът, надживяващ в желанието.

Когато ще сънувам

и Лазар си изтръсква копривите.

2005

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги